pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-วธ.ร่วมใจหน่วยงานในสังกัด จัดกิจกรรมเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2565
วันอังคารที่ 11 ตุลาคม 2565
วธ.ร่วมใจหน่วยงานในสังกัด จัดกิจกรรมเนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2565
วธ.ร่วมใจหน่วยงานในสังกัด จัดกิจกรรมทําบุญตักบาตร สวดพระพุทธมนต์ ถวายพระราชกุศล และงานครบรอบ 36 ปี การถวายพระราชสมัญญา “อัครศิลปิน เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2565
วธ.ร่วมใจหน่วยงานในสังกัด จัดกิจกรรมทําบุญตักบาตร สวดพระพุทธมนต์ ถวายพระราชกุศลและงานครบรอบ36ปี การถวายพระราชสมัญญา“อัครศิลปิน เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร13ตุลาคม2565
นายอิทธิพล คุณปลื้มรัฐมนตรีว่าการกระทรวงวัฒนธรรม เปิดเผยว่า กระทรวงวัฒนธรรม (วธ.)มีนโยบายเทิดทูนสถาบันชาติ ศาสนา พระมหากษัตริย์ จึงได้ร่วมกับหน่วยงานรัฐ เอกชน เครือข่ายทางศาสนาและวัฒนธรรมจัดกิจกรรมน้อมรําลึกในพระมหากรุณาธิคุณ เนื่องในวันคล้ายวันสวรรคต พระบาทสมเด็จ พระบรมชนกาธิเบศร มหาภูมิพลอดุลยเดชมหาราช บรมนาถบพิตร13ตุลาคม2565ทั้งส่วนกลางและส่วนภูมิภาค วธ. โดยสํานักงานปลัดกระทรวงวัฒนธรรมและกรมการศาสนา ร่วมกับวัดพระราม9กาญจนาภิเษก จัดกิจกรรมถวายพระราชกุศลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร วันที่13ตุลาคม2565ณ วัดพระราม9กาญจนาภิเษก เขตห้วยขวาง กรุงเทพมหานคร มีกิจกรรมประกอบด้วย พิธีทําบุญตักบาตรถวายพระราชกุศล พิธีสวดพระพุทธมนต์ ขณะเดียวกันกรมส่งเสริมวัฒนธรรมจัดงานสานสัมพันธ์เครือข่ายรวมใจรําลึกในพระมหากรุณาธิคุณ“อัครศิลปิน”เนื่องในวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร13ตุลาคม2565และครบรอบ36ปี การถวายพระราชสมัญญา“อัครศิลปิน”ณ หออัครศิลปิน อําเภอคลองหลวง จังหวัดปทุมธานี
รัฐมนตรีว่าการกระทรวงวัฒนธรรม กล่าวอีกว่า นอกจากนี้หอภาพยนตร์ (องค์การมหาชน) ได้เผยแพร่ภาพยนตร์ข่าวบันทึกเหตุการณ์เมื่อครั้งพระบาทสมเด็จพระปรมินทรมหาภูมิพลอดุลยเดชและสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เสด็จพระราชดําเนินเยือน สหราชอาณาจักร ในปี พ.ศ.2503ทางช่องยูทูบของหอภาพยนตร์ (องค์การมหาชน) เพื่อน้อมรําลึกวันคล้ายวันสวรรคต พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิต13ตุลาคม2565ในส่วนของภูมิภาค สํานักงานวัฒนธรรมจังหวัด ร่วมกับเครือข่ายทางวัฒนธรรมจัดกิจกรรมถวายพระราชกุศลตามความพร้อมและบริบทของแต่ละพื้นที่ ทั้งนี้ วธ.จึงขอเชิญชวนพสกนิกรชาวไทย ร่วมกันแสดงออกถึงความจงรักภักดีและน้อมรําลึกถึงพระมหากรุณาธิคุณอันหาที่สุดมิได้โดยพร้อมเพรียงกัน
รัฐบาลไทย-ข่าวทำเนียบรัฐบาล-Govt launches “LINE ALERT” account for disaster alert
วันศุกร์ที่ 7 ตุลาคม 2565
Govt launches “LINE ALERT” account for disaster alert
Govt launches “LINE ALERT” account for disaster alert
October 7, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that the Thai Meteorological Department, Ministry of Digital Economy and Society, Ministry of Interior’s Disaster Mitigation and Prevention Department have signed an MOU with LINE Company (Thailand) Co., Ltd. on “LINE ALERT” service cooperation to launch an official LINE account for disaster alert and prompt dissemination of useful information, e.g., hotlines, information on nearby hospitals, and preventive measures. This is in accordance with Prime Minister and Defense Minister Gen. Prayut Chan-o-cha’s policy to apply technologies in enhancing the nation’s disaster management efficiency.
Those who are interested may add LINE id. “@linealert” to receive updates and useful information related to disaster situation.
รัฐบาลไทย-ข่าวทำเนียบรัฐบาล-ผู้ช่วยทูตฝ่ายทหารอำลาและรับมอบนโยบายจากรัฐมนตรีว่าการกระทรวงกลาโหม
วันศุกร์ที่ 30 กันยายน 2565
ผู้ช่วยทูตฝ่ายทหารอําลาและรับมอบนโยบายจากรัฐมนตรีว่าการกระทรวงกลาโหม
บ่ายวันนี้ (28 กันยายน 2565 เวลา 13.30 น.) พลเอก ประยุทธ์ จันทร์ โอชา รัฐมนตรีว่าการกระทรวงกลาโหม กรุณาให้คณะนายทหารที่จะเดินทางไปปฏิบัติหน้าที่ ผู้ช่วยทูตฝ่ายทหาร ผู้ช่วยทูตฝ่ายทหารเหล่าทัพ รองผู้ช่วยทูตฝ่ายทหาร และรองผู้ช่วยทูตฝ่ายทหารเหล่าทัพ
ณ ต่างประเทศ ตั้งแต่ 1 ตุลาคม 2565 จํานวน 23 นาย เข้าอําลา และรับนโยบาย ณ ห้องสุรศักดิ์มนตรี ในศาลาว่าการกลาโหม
โดยรัฐมนตรีช่วยว่าการกระทรวงกลาโหมได้กล่าวแสดงความยินดีกับผู้ที่ได้รับการคัดเลือก ให้ไปปฏิบัติหน้าที่ผู้แทนทหารของกองทัพไทยในต่างประเทศครั้งนี้ ภารกิจที่ได้รับมอบหมายมีความสําคัญอย่างยิ่งต่อประเทศชาติ และกองทัพไทย สําหรับผู้ที่ได้รับคัดเลือกจะเป็นผู้ประสานงานหลักที่สําคัญของการปฏิบัติตามแนวความคิดทางยุทธศาสตร์ด้านการป้องกันประเทศ ในการเสริมสร้างความสัมพันธ์และพัฒนาความร่วมมือด้านความมั่นคงระหว่างไทยและมิตรประเทศ ให้มีความมั่นคงอย่างยั่งยืนร่วมกัน ทั้งในระดับทวิภาคีและภูมิภาค ตลอดจนเป็นการผูกมิตรภาพให้แน่นแฟ้น
มีความไว้เนื้อเชื่อใจระหว่างกันบนพื้นฐานของเกียรติภูมิ และผลประโยชน์ของชาติ ส่งผลดีถึงการมีส่วนร่วมในเวทีระดับนานาชาติของประเทศ จึงขอให้ตระหนักถึงความสําคัญของภารกิจดังกล่าว โดยพึงระลึกอยู่เสมอว่าท่านเป็นผู้แทนของกระทรวงกลาโหม และขอให้ใช้ความรู้ความสามารถที่มีอย่างเต็มที่ ในการปฏิบัติหน้าที่อันทรงเกียรตินี้ รวมทั้งเก็บเกี่ยวประสบการณ์และความรู้ เพื่อนํากลับมาเป็นประโยชน์ต่อการปฏิบัติงานต่อไป
รัฐบาลไทย-ข่าวทำเนียบรัฐบาล-กระทรวงศึกษาธิการรับนโยบายนายกรัฐมนตรี เร่งให้นโยบายการพัฒนาการสอนประวัติศาสตร์ระดับชาติและท้องถิ่นให้ทันสมัยมีความน่าสนใจ ปลูกฝังความรักและหวงเเหนเเผ่นดินเกิด
วันจันทร์ที่ 31 ตุลาคม 2565
กระทรวงศึกษาธิการรับนโยบายนายกรัฐมนตรี เร่งให้นโยบายการพัฒนาการสอนประวัติศาสตร์ระดับชาติและท้องถิ่นให้ทันสมัยมีความน่าสนใจ ปลูกฝังความรักและหวงเเหนเเผ่นดินเกิด
กระทรวงศึกษาธิการรับนโยบายนายกรัฐมนตรี เร่งให้นโยบายการพัฒนาการสอนประวัติศาสตร์ระดับชาติและท้องถิ่นให้ทันสมัยมีความน่าสนใจ ปลูกฝังความรักและหวงเเหนเเผ่นดินเกิด
วันที่ 31 ตุลาคม 65 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่ พล.อ.ประยุทธ์ จันทร์โอชา นายกรัฐมนตรีและรมว.กลาโหม ได้มอบหมายกระทรวงศึกษาธิการให้พัฒนาและปรับปรุงการเรียนการสอนประวัติศาสตร์ เพื่อให้เด็กและนักเรียนได้เรียนรู้ถึงสถานบันหลักของชาติ การต่อสู้ของบรรพบุรุษ ความสามัคคีของคนไทยในเหตุการณ์สําคัญต่างๆ ทั้งในระดับชาติและท้องถิ่น
น.ส.ตรีนุช เทียนทอง รมว.ศึกษาธิการ ได้รับข้อสั่งการของนายกรัฐมนตรีและได้ให้นโยบายแก่ผู้บริหารการศึกษาในระดับต่างๆ โดยเน้นย้ําการให้ความสําคัญกับการเรียนรู้ประวัติศาสตร์ควบคู่ไปกับการเรียนรู้และพัฒนาทักษะของเด็กและเยาวชนให้สามารถรับกับการเปลี่ยนแปลงของโลกในปัจจุบันและอนาคตได้
โดยเมื่อวันที่ 28 ต.ค. 65 รมว.ศึกษาธิการ ได้เน้นย้ําในการประชุมชี้แจงนโยบายและการเตรียมความพร้อมก่อนเปิดภาคเรียนของโรงเรียนเอกชนว่า กระทรวงศึกษาสนับสนุนให้สถานศึกษานําหลักสูตรฐานสมรรถนะต่างๆ เข้ามาพัฒนาทักษะของนักเรียน กระตุ้นให้เด็กเกิดกระบวนการคิด วิเคราะห์ และแก้ไขปัญหาเป็น รู้เท่าทันสื่อดิจิทัลอย่างปลอดภัย ขณะเดียวกันโรงเรียนและครูผู้สอนต้องมีการพัฒนาการจัดการเรียนการสอนประวัติศาสตร์ หน้าที่พลเมืองและศีลธรรมซึ่งเป็นเรื่องที่สําคัญ นอกจากสอนให้เด็กเก่งแล้วยังต้องปลูกฝังให้เด็กเป็นคนดี มีคุณธรรม จริยธรรม รักชาติ ศาสนา และพระมหากษัตริย์ รวมถึงเสริมสร้างวิถีชีวิตความเป็นพลเมืองที่เข้มแข็ง
ในวันเดียวกัน รมว.ศึกษาธิการ ได้มอบนโยบายการดําเนินงานการศึกษานอกระบบและการศึกษาตามอัธยาศัยประจําปีงบประมาณ พ.ศ. 2566 ก็ได้มีการเน้นย้ําถึงนโยบายของกระทรวงศึกษาธิการที่ให้มีการพัฒนารูปแบบการจัดการเรียนการสอนประวัติศาสตร์ หน้าที่พลเมืองและศีลธรรม ให้มีความทันสมัย มีความน่าสนใจควบคู่ไปกับการเรียนรู้ประวัติศาสตร์ของท้องถิ่น
น.ส.ไตรศุลี กล่าวว่า นอกจากการให้นโยบายกับผู้บริหารการศึกษาแล้ว กระทรวงศึกษาธิการยังดําเนินโครงการลักษณะค่ายเยาวชนเพื่อการเรียนรู้นอกห้องเรียนในภูมิภาคต่างๆ โดยล่าสุดได้เตรียมจัดโครงการค่ายพัฒนาผู้นําเยาวชนและเรียนรู้ประวัติศาสตร์ท้องถิ่น จังหวัดสงขลา ซึ่งจะเป็นโครงการส่งเสริมให้เด็กเเละเยาวชนรุ่นใหม่ มีความเป็นผู้นําที่ดีและสามารถเป็นแบบอย่างในการทําความดีเพื่อสังคม มีความรู้ความเข้าใจเกี่ยวกับประวัติศาสตร์ชาติไทย และประวัติศาสตร์ท้องถิ่น รวมทั้งรักและหวงเเหนเเผ่นดินเกิด
รัฐบาลไทย-ข่าวทำเนียบรัฐบาล-สธ. พร้อมดูแลการรักษาโรคหายากเพื่อสุขภาพและคุณภาพชีวิตที่ดี “ไม่ทิ้งใครไว้ข้างหลัง”
วันเสาร์ที่ 24 กันยายน 2565
สธ. พร้อมดูแลการรักษาโรคหายากเพื่อสุขภาพและคุณภาพชีวิตที่ดี “ไม่ทิ้งใครไว้ข้างหลัง”
หัวหน้าที่ปรึกษาระดับกระทรวงและโฆษกกระทรวงสาธารณสุข เผย โรคหายากเป็นโรคที่มีความรุนแรง ไม่เพียงแต่สร้างความทุกข์ทรมานต่อผู้ป่วย แต่ยังส่งผลกระทบถึงผู้ปกครองและญาติ และมีค่ารักษาสูง
หัวหน้าที่ปรึกษาระดับกระทรวงและโฆษกกระทรวงสาธารณสุข เผย โรคหายากเป็นโรคที่มีความรุนแรง ไม่เพียงแต่สร้างความทุกข์ทรมานต่อผู้ป่วย แต่ยังส่งผลกระทบถึงผู้ปกครองและญาติ และมีค่ารักษาสูง กระทรวงสาธารณสุขเดินหน้าผลักดันให้ผู้ป่วยกลุ่มโรคหายากได้เข้าถึงการรักษาอย่างเท่าเทียม โดยปี 2563 สปสช.มีการบรรจุ 24 โรคหายากกลุ่มพันธุกรรมเมแทบอลิก เข้าสู่สิทธิประโยชน์หลักประกันสุขภาพแห่งชาติแล้ว
วันนี้ (24 กันยายน 2565) นายแพทย์รุ่งเรือง กิจผาติ หัวหน้าที่ปรึกษาระดับกระทรวง (นพ.ทรงคุณวุฒิระดับ 11) และโฆษกกระทรวงสาธารณสุข ได้รับมอบหมายจาก นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข เปิดงาน “20 ปี บนเส้นทางแห่งความหวัง...เสริมพลังโกเช่ร์” และกล่าวปาฐกถา ว่า การเข้าถึงการรักษาพยาบาลและบริการสาธารณสุขของประชาชน ถือเป็นหลักการสําคัญของรัฐบาลในการดําเนินนโยบายหลักประกันสุขภาพถ้วนหน้า ซึ่งระบบหลักประกันสุขภาพถ้วนหน้าของประเทศไทยได้รับการยอมรับจากองค์กรระดับสากลและนานาประเทศ ว่าสร้างความเท่าเทียม ลดความเหลื่อมล้ํา และเพิ่มคุณภาพชีวิตให้กับประชากรในประเทศได้ตามเป้าหมายการพัฒนาที่ยั่งยืน (SDGs) ของสหประชาชาติ โดยในส่วนของโรคหายากที่พบได้น้อยมาก แต่มีภาวะรุนแรงจนอาจทําให้พิการและเสียชีวิตก่อนวัยอันควร และมีค่าใช้จ่ายในการรักษาที่สูงมาก เป็นอีกหนึ่งกลุ่มโรคที่กระทรวงสาธารณสุขเดินหน้าผลักดันให้เข้าสู่สิทธิประโยชน์หลักประกันสุขภาพแห่งชาติ เพื่อให้เกิดความเท่าเทียมและช่วยลดความกังวลเรื่องค่าใช้จ่ายในการรักษาของผู้ป่วยและครอบครัว
นายแพทย์รุ่งเรือง กล่าวต่อว่า สําหรับโรคโกเช่ร์ (Gaucher) ซึ่งเป็นหนึ่งในโรคพันธุกรรมแอลเอสดี พบได้ประมาณ 1 ต่อ 100,000 คน ได้ถูกบบรจุให้อยู่ในสิทธิการรักษาตั้งแต่ปี 2556 นับเป็นโรคหายากโรคที่ 2 รองจากโรคฮีโมฟีเลีย ที่มียาบรรจุอยู่ในบัญชียาหลักแห่งชาติให้เบิกจ่ายได้ มีการดูแลผู้ป่วยอย่างเป็นระบบ สามารถส่งต่อไปรักษาที่โรงพยาบาลใกล้บ้าน ไม่จําเป็นต้องเดินทางมารักษาที่โรงพยาบาลในกรุงเทพฯ ทําให้ผู้ป่วยได้เข้าถึงการรักษาและมีคุณภาพชีวิตที่ดีขึ้นอย่างมาก ทั้งนี้ กระทรวงสาธารณสุขได้มีการจัดตั้งคณะทํางานพัฒนาระบบบริการดูแลรักษาโรคหายาก เมื่อปี 2562 และในปี 2563 สํานักงานหลักประกันสุขภาพแห่งชาติ ได้มีการบรรจุ 24 โรคหายากกลุ่มพันธุกรรมเมแทบอลิก เข้าสู่สิทธิประโยชน์หลักประกันสุขภาพแห่งชาติ ซึ่งนับเป็นก้าวสําคัญที่ทําให้เกิดการดูแลผู้ป่วยอย่างเป็นระบบ
************************ 24 กันยายน 2565
รัฐบาลไทย-ข่าวทำเนียบรัฐบาล-Cabinet approves 2,100.61 million Baht for remuneration of health volunteers
วันพุธที่ 28 กันยายน 2565
Cabinet approves 2,100.61 million Baht for remuneration of health volunteers
Cabinet approves 2,100.61 million Baht for remuneration of health volunteers
September 27, 2022, Deputy Secretary-General to the Prime Minister and Acting Government Spokesperson Anucha Burapachaisri disclosed that the cabinet approved the budget framework of 2,100.61 million Baht from the Government’s contingency fund for emergency to pay for the remuneration and compensation to village health volunteers and Bangkok health volunteers for their duties in monitoring, preventing, and controlling the spread of COVID-19 pandemic in respective communities.
Ministry of Public Health’s Department of Health Service Support assessed that the COVID-19 situation has not yet come to an end, and it is, therefore, necessary to continue tasking health volunteers until the end of September 2022 to monitor, prevent, and control the spread of the disease, as well as to prepare communities for the post-pandemic phase.
With the approved budget, 1,039,729village health volunteers and 10,577Bangkok health volunteers, altogether 1,050,306 people, will receive 500 Baht/person/month for 4 months (June -September 2022) for a total of 2,000 Baht/person. During the period of October 2021- September 2022, the Government has made approval to the total budget of 6,301.83 million Baht (approx. 6,000 Baht/person) to be paid as remuneration of the health volunteers for their duties in COVID-19 monitoring, prevention, and control.
รัฐบาลไทย-ข่าวทำเนียบรัฐบาล-MDES ร่วมงานสถาปนา 11 ปี กสทช.
วันศุกร์ที่ 7 ตุลาคม 2565
MDES ร่วมงานสถาปนา 11 ปี กสทช.
MDES ร่วมงานสถาปนา 11 ปี กสทช.
7 ต.ค. 65 - นางอําไพ จิตรแจ่มใส ผู้ช่วยปลัดกระทรวงดิจิทัลเพื่อเศรษฐกิจและสังคม เข้าร่วมงานวันคล้ายวันสถาปนา สํานักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ (กสทช.) ในโอกาสครบรอบ 11 ปี ณ กสทช. ซอยสายลม กรุงเทพฯ
***********************
รัฐบาลไทย-ข่าวทำเนียบรัฐบาล-PM cochairs groundbreaking ceremony for 5th Thai–Lao Friendship Bridge (Bueng Kan – Bolikhamxai)
วันศุกร์ที่ 28 ตุลาคม 2565
PM cochairs groundbreaking ceremony for 5th Thai–Lao Friendship Bridge (Bueng Kan – Bolikhamxai)
PM cochairs groundbreaking ceremony for 5th Thai–Lao Friendship Bridge (Bueng Kan – Bolikhamxai)
October 28, 2022, at 09.10 hrs, Bueng Kan province, Prime Minister and Defense Minister Gen. Prayut Chan-o-cha arrived at the construction site of the 5th Thai–Lao Friendship Bridge (Bueng Kan – Bolikhamxai) to cochair groundbreaking ceremony for the Thai–Lao Friendship Bridge. Participating in the ceremony were Deputy Prime Minister and Minister of Public Health Anutin Charnvirakul, Minister of Transport Saksayam Chidchob, Minister of Interior Gen. Anupong Paojinda, Minister of Labor Suchart Chomklin, and Deputy Minister of Transport Atirat Ratanasate.
Upon arrival at the 5th Thai–Lao Friendship Bridge construction site in Bueng Kan province, the Prime Minister met with the local people.
The Prime Minister, then, took a boat ride across Mekong River to Lao PDR’s 5th Thai–Lao Friendship Bridge construction site (Bolikhamxai province) to cochair the groundbreaking ceremony.
The 5th Thai–Lao Friendship Bridge, when completed, will greatly benefit the development of border economic zone in both Bueng Kan and Bolikhamxai provinces, and contribute to
economic growth, and trade and investment activities between Thailand and Lao PDR. It will also facilitate transport of goods from Thailand to Southern China, especially “rubber” which is Bueng Kan’s economic crop, and from the Central part of Lao PDR to Laem Chabang Seaport. The 5th Thai–Lao Friendship Bridge will also help promote people-to-people relations and tourism activities, particularly along the tri-country route “Thailand-Lao PDR-Vietnam”.
รัฐบาลไทย-ข่าวทำเนียบรัฐบาล- 'ทิพานัน'เชิญชวนสตรีไทย-องค์กรสตรี ร่วมเป็นเจ้าภาพที่ดีประชุมเอเปคด้านสตรีและเศรษฐกิจ ขับเคลื่อนเศรษฐกิจBCG มุ่งลดเหลื่อมล้ำ และยกระดับคุณภาพชีวิต
วันศุกร์ที่ 2 กันยายน 2565
'ทิพานัน'เชิญชวนสตรีไทย-องค์กรสตรี ร่วมเป็นเจ้าภาพที่ดีประชุมเอเปคด้านสตรีและเศรษฐกิจ ขับเคลื่อนเศรษฐกิจBCG มุ่งลดเหลื่อมล้ํา และยกระดับคุณภาพชีวิต
'ทิพานัน'เชิญชวนสตรีไทย-องค์กรสตรี ร่วมเป็นเจ้าภาพที่ดีประชุมเอเปคด้านสตรีและเศรษฐกิจ ขับเคลื่อนเศรษฐกิจBCG มุ่งลดเหลื่อมล้ํา และยกระดับคุณภาพชีวิต
วันที่ 2 กันยายน 2565 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ที่ผ่านมารัฐบาลโดยพล.อ.ประยุทธ์ จันทร์โอชา ภายใต้การดูแลของ นายจุติ ไกรฤกษ์ รัฐมนตรีว่าการกระทรวงพัฒนาสังคมและความมั่นคงของมนุษย์ โดยกรมกิจการสตรีและสถาบันครอบครัว ให้ความสําคัญกับการส่งเสริมบทบาทของสตรี ในหลากหลายมิติ นําไปสู่การขับเคลื่อนการพัฒนาประเทศในด้านต่างๆ ความร่วมมือด้านกิจการสตรีระหว่างประเทศจึงเป็นเรื่องสําคัญ
"ซึ่งในปีนี้ไทยจะจัดประชุมเอเปคด้านสตรีและเศรษฐกิจ (APEC Women and the Economy Forum: WEF) และในวันพุธที่ 7 กันยายน พ.ศ. 2565 ณ ศูนย์การค้าไอคอนสยาม กรุงเทพมหานคร จะมีการจัดประชุมระดับสูงสําหรับผู้กําหนดนโยบายด้านสตรีและเศรษฐกิจ (High-Level Policy Dialogue on Women and the Economy : HLPDWE) ประจําปี พ.ศ. 2565" น.ส. ทิพานัน กล่าว
น.ส. ทิพานัน กล่าวต่อว่า เพื่อผลักดันการเสริมสร้างพลังทางเศรษฐกิจของสตรีในยุคหลังโควิด-19 และยุคดิจิทัล โดยจะนําแนวคิดเศรษฐกิจชีวภาพ- เศรษฐกิจหมุนเวียน- เศรษฐกิจสีเขียว หรือ Bio-Circular- Green- Economy Model (BCG) มาปรับใช้ เพื่อสร้างการเจริญเติบโตที่สมดุลและครอบคลุม มุ่งเน้นการดําเนินงานด้านสตรีที่ยึดโยงกับแนวทางขับเคลื่อนแผนปฏิบัติการลา เซเรนาเพื่อสตรีและการเจริญเติบโตที่ครอบคลุม (La Serena Roadmap for Women and Inclusive Growth) และยังมุ่งผลักดันการสร้างเครือข่ายสตรีผู้ประกอบการ BCG ไทยไปขยายผลในเอเปค เพื่อส่งเสริมบทบาท และสร้างโอกาสให้กับสตรีผู้ประกอบการ BCG ของไทยในระดับภูมิภาค
"จึงขอเชิญชวนสตรีไทยทุกคนและองค์กรสตรี ต่างๆ ร่วมภาคภูมิใจ และเป็นเจ้าบ้านในการดําเนินการเป็นเจ้าภาพการประชุมในครั้งนี้ ซึ่งเป็นกลไกในการส่งเสริมพลังสตรีและเพิ่มการมีส่วนร่วมของสตรีในทางเศรษฐกิจที่เป็นมิตรต่อสิ่งแวดล้อมของภูมิภาคเอเปค ช่วยลดความเหลื่อมล้ําและความยากจนยกระดับคุณภาพชีวิตที่ดีขึ้น" น.ส. ทิพานัน กล่าว
รัฐบาลไทย-ข่าวทำเนียบรัฐบาล-​รองนายกฯ พลเอก ประวิตรฯ ห่วงใยปัญหาเด็กนักเรียนที่ติดในรถ สั่งการทุกหน่วยงานถอดบทเรียน กำหนดมาตรการดูแลและป้องกัน
วันพฤหัสบดีที่ 1 กันยายน 2565
​รองนายกฯ พลเอก ประวิตรฯ ห่วงใยปัญหาเด็กนักเรียนที่ติดในรถ สั่งการทุกหน่วยงานถอดบทเรียน กําหนดมาตรการดูแลและป้องกัน
​รองนายกฯ พลเอก ประวิตรฯ ห่วงใยปัญหาเด็กนักเรียนที่ติดในรถ สั่งการทุกหน่วยงานถอดบทเรียน กําหนดมาตรการดูแลและป้องกัน
วันนี้ (วันที่ 1 กันยายน 2565) พลเอก คงชีพ ตันตระวาณิชย์ เปิดเผยว่า พลเอก ประวิตร วงษ์สุวรรณ รองนายกรัฐมนตรี มีความเป็นห่วงปัญหาเด็กนักเรียนที่ถูกทิ้งและติดในรถเสียชีวิตต่อเนื่องที่ผ่านมา
โดย พลเอก ประวิตรฯ รองนายกรัฐมนตรีมีความห่วงกังวลต่อเหตุการณ์ที่เกิดขึ้น และได้โทรศัพท์ถึงรัฐมนตรีว่าการกระทรวงศึกษาธิการเพื่อให้ความสําคัญเร่งเข้าไปแก้ปัญหา โดยขอให้ดึงทุกภาคส่วนที่เกี่ยวข้อง มาหารือร่วมกัน นําบทเรียนจากเหตุการณ์ต่าง ๆที่เกิดขึ้นมาร่วมกําหนดมาตรการต่าง ๆ รองรับ มิให้เกิดปัญหาเช่นนี้ขึ้นอีก
สําหรับเด็กนักเรียนที่เสียชีวิต ขอให้กระทรวงศึกษาธิการประสานสํานักงานตํารวจแห่งชาติ สอบสวนสาเหตุที่เกิดขึ้นตามข้อเท็จจริง และช่วยเหลือดูแลครอบครัวเด็กนักเรียนที่เสียชีวิต เพื่อกําหนดมาตรการและร่วมกันสร้างสภาพแวดล้อมที่ปลอดภัยให้กับเด็ก ตลอดจนเด็กเล็กที่ไม่สามารถช่วยเหลือตัวเองได้ต่อไป
รัฐบาลไทย-ข่าวทำเนียบรัฐบาล-รมว.ดีอีเอส ร่วมพิธีบำเพ็ญกุศลและทำบุญตักบาตร เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2565
วันพฤหัสบดีที่ 13 ตุลาคม 2565
รมว.ดีอีเอส ร่วมพิธีบําเพ็ญกุศลและทําบุญตักบาตร เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2565
รมว.ดีอีเอส ร่วมพิธีบําเพ็ญกุศลและทําบุญตักบาตร เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร 13 ตุลาคม 2565
วันที่13ตุลาคม2565เวลา07:00น.นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคมร่วมพิธีบําเพ็ญกุศลและทําบุญตักบาตรพระสงฆ์จํานวน89รูปเนื่องในวันคล้ายวันสวรรคตพระบาทสมเด็จพระบรมชนกาธิเบศรมหาภูมิพลอดุลยเดชมหาราชบรมนาถบพิตรโดยมีพล.อ.ประยุทธ์จันทร์โอชานายกรัฐมนตรีและรัฐมนตรีว่ากระทรวงกลาโหมเป็นประธานพร้อมด้วยคณะรัฐมนตรีเข้าร่วมพิธีฯณ ตึกสันติไมตรีและบริเวณด้านหน้าตึกไทยคู่ฟ้าทําเนียบรัฐบาล
*******************
รัฐบาลไทย-ข่าวทำเนียบรัฐบาล-รฟฟท. จัดกิจกรรมจิตอาสาพระราชทาน มอบถุงยังชีพ ช่วยเหลือผู้ประสบอุทกภัย
วันพุธที่ 21 กันยายน 2565
รฟฟท. จัดกิจกรรมจิตอาสาพระราชทาน มอบถุงยังชีพ ช่วยเหลือผู้ประสบอุทกภัย
ช่วยเหลือผู้ประสบอุทกภัย ณ ชุมชนตลาดล่าง เมื่อวันที่ 20 กันยายน 2565
นายสุเทพ พันธุ์เพ็ง กรรมการผู้อํานวยการใหญ่ บริษัท รถไฟฟ้า ร.ฟ.ท. จํากัด (รฟฟท.) กระทรวงคมนาคม ผู้ให้บริการรถไฟฟ้าชานเมืองสายสีแดง เปิดเผยว่า เนื่องด้วยสถานการณ์วิกฤติอุทกภัยในปัจจุบัน ส่งผลกระทบต่อการใช้ชีวิตและความเป็นอยู่ของประชาชนในหลายพื้นที่ทั้งในต่างจังหวัดและในพื้นที่เขตปริมณฑล รฟฟท. มีความตระหนักและห่วงใยในความเป็นอยู่รวมถึงสุขอนามัยของประชาชนเป็นอย่างมาก ซึ่งวิกฤติอุทกภัยที่เกิดขึ้นอยู่ในขณะนี้เกิดจากปริมาณน้ําสะสมที่ไหลเข้าท่วมอาคารบ้านเรือน ซึ่งเป็นผลมาจากการเกิดฝนตกหนักอย่างต่อเนื่องเป็นระยะเวลานาน ทําให้ประชาชนได้รับความเดือดร้อนเป็นจํานวนมาก ซึ่งรวมถึงชุมชนตามแนวเส้นทางรถไฟฟ้าชานเมืองสายสีแดงด้วย
รฟฟท. จึงได้ลงพื้นที่สํารวจชุมชนที่ได้รับผลกระทบจากเหตุการณ์ดังกล่าวแล้วเห็นว่า ชุมชนตลาดล่าง ซึ่งตั้งอยู่ใกล้กับสถานีหลักหก ได้รับความเดือดร้อนเป็นจํานวนหลายครัวเรือน จึงดําเนินการจัดทําถุงยังชีพ จํานวน 200 ชุด ประกอบด้วยสิ่งของเครื่องใช้ที่จําเป็นในการดํารงชีวิต และสิ่งของอุปโภคบริโภค เพื่อช่วยเหลือผู้ประสบอุทกภัยเป็นการเร่งด่วน โดยนําไปมอบให้แก่ชุมชนตลาดล่าง ตําบลบางพูน จังหวัดปทุมธานี เมื่อวันที่ 20 กันยายน 2565 ซึ่งโครงการดังกล่าวจัดขึ้นเพื่อถวายเป็นพระราชกุศลเฉลิมพระเกียรติ เนื่องในโอกาสมหามงคลเฉลิมพระชนมพรรษา 90 พรรษา สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง รวมถึงได้น้อมนําพระราชปณิธานการบําเพ็ญตนเป็นผู้ให้ และการทําความดีด้วยหัวใจของในหลวงรัชกาลที่ 10 ในการร่วมกันทําประโยชน์และพัฒนาสังคมเพื่อประเทศชาติ อีกทั้งโครงการดังกล่าวนั้น ยังถือได้ว่าเป็นส่วนหนึ่งของกิจกรรมการแสดงความรับผิดชอบต่อสังคมและสิ่งแวดล้อม (CSR) อีกด้วย
รัฐบาลไทย-ข่าวทำเนียบรัฐบาล-ท่าอากาศยานสุวรรณภูมิเปิดให้ผู้โดยสาร ผู้ใช้บริการ จอดรถฟรี 5 วัน ช่วงวันหยุดยาววันปิยมหาราช ระหว่างวันที่ 21 - 25 ตุลาคม 2565 ณ ลานจอดรถระยะยาวโซน C
วันจันทร์ที่ 17 ตุลาคม 2565
ท่าอากาศยานสุวรรณภูมิเปิดให้ผู้โดยสาร ผู้ใช้บริการ จอดรถฟรี 5 วัน ช่วงวันหยุดยาววันปิยมหาราช ระหว่างวันที่ 21 - 25 ตุลาคม 2565 ณ ลานจอดรถระยะยาวโซน C
...
ท่าอากาศยานสุวรรณภูมิเปิดให้ผู้โดยสาร ผู้ใช้บริการ จอดรถฟรี 5 วัน ช่วงวันหยุดยาววันปิยมหาราช ระหว่างวันที่ 21 – 25 ตุลาคม 2565 ณ ลานจอดรถระยะยาวโซน C
ท่าอากาศยานสุวรรณภูมิ (ทสภ.) กระทรวงคมนาคมได้ทําการยกเว้นอัตราค่าบริการจอดรถที่ลานจอดรถระยะยาว (Long Term Parking) โซน C ซึ่งสามารถจอดรถได้จํานวน 718 คัน ในช่วงวันหยุดยาว วันปิยมหาราช วันที่ 23 ตุลาคม 2565 ผู้โดยสาร ผู้ใช้บริการสามารถนํารถยนต์เข้ามาจอดฟรี ระหว่างวันที่ 21 - 25 ตุลาคม 2565 ตั้งแต่เวลา 00.01 น. ของวันศุกร์ที่ 21 ตุลาคม 2565 ถึงเวลา 24.00 น. ของวันอังคารที่ 25 ตุลาคม 2565 รวมทั้งสิ้น 5 วัน
ทั้งนี้ ทสภ. ได้จัดรถ Shuttle Bus สาย A วิ่งให้บริการรับ - ส่งเพื่ออํานวยความสะดวกแก่ผู้โดยสาร ระหว่างลานจอดรถระยะยาวโซน C และอาคารผู้โดยสารทุก ๆ 15 นาที ตลอด 24 ชั่วโมง โดยไม่เสียค่าใช้จ่าย โดยรถ Shuttle Bus สาย A จะเริ่มวิ่งจากศูนย์การขนส่งสาธารณะ (Public Transportation Center) ไปยังลานจอดรถระยะยาวโซน C และแวะจอดรับ - ส่งตามจุดต่าง ๆ ก่อนจะไปจอดที่อาคารผู้โดยสารบริเวณ ชั้น 1 ประตู 3 และประตู 8 จากนั้นจะวนไปที่ลานจอดรถระยะยาวโซน A และกลับเข้าสู่ศูนย์การขนส่งสาธารณะ
ทสภ. ขอความร่วมมือผู้โดยสารที่เดินทางในเที่ยวบินระหว่างประเทศควรเผื่อเวลาก่อนการเดินทางประมาณ 3 ชั่วโมง และเที่ยวบินภายในประเทศควรเผื่อเวลาก่อนการเดินทางประมาณ 2 ชั่วโมง หากผู้โดยสารต้องการสอบถามข้อมูลเพิ่มเติมสามารถติดต่อได้ที่ ศูนย์ปฏิบัติการอาคารจอดรถ หมายเลขโทรศัพท์ 0 2132 9511 ตลอด 24 ชั่วโมง หรือ AOT Contact Center หมายเลขโทรศัพท์ 1722 ตลอด 24 ชั่วโมง
รัฐบาลไทย-ข่าวทำเนียบรัฐบาล-"ทิพานัน" แจ้งข่าววันหยุดยาววันปิยมหาราช ท่าอากาศยานสุวรรณภูมิเปิดให้ผู้โดยสารและผู้ใช้บริการจอดรถฟรี ณ ลานจอดรถระยะยาว  โซน C   ตั้งแต่ 21-25 ตุลาคม
วันเสาร์ที่ 22 ตุลาคม 2565
"ทิพานัน" แจ้งข่าววันหยุดยาววันปิยมหาราช ท่าอากาศยานสุวรรณภูมิเปิดให้ผู้โดยสารและผู้ใช้บริการจอดรถฟรี ณ ลานจอดรถระยะยาว  โซน C   ตั้งแต่ 21-25 ตุลาคม
"ทิพานัน" แจ้งข่าววันหยุดยาววันปิยมหาราช ท่าอากาศยานสุวรรณภูมิเปิดให้ผู้โดยสารและผู้ใช้บริการจอดรถฟรี ณ ลานจอดรถระยะยาว  โซน C   ตั้งแต่ 21-25 ตุลาคม
วันนี้ 22 ต.ค. 65 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า เนื่องในวันหยุดยาวติดต่อกัน3 วัน ในช่วงวันหยุดชดเชยวันปิยมหาราช 22-24 ตุลาคมนี้ รัฐบาลภายใต้ พล.อ.ประยุทธ์ จันทร์โอชา นายกรัฐมนตรีได้เข้าใจถึงพี่น้องประชาชนจะได้เดินทางกลับภูมิลําเนาและท่องเที่ยวพักผ่อนในวันหยุด ทั้งนี้เพื่อเป็นการอํานวยความสะดวกและลดภาระค่าใช้จ่ายให้กับประชาชน รวมทั้งกระตุ้นการท่องเที่ยวเพื่อฟื้นฟูเศรษฐกิจ ท่าอากาศยานสุวรรณภูมิ (ทสภ.) จึงได้ทําการยกเว้นอัตราค่าบริการจอดรถที่ลานจอดรถระยะยาว (Long Term Parking) โซน C ซึ่งสามารถจอดรถได้จํานวน 718 คัน โดยผู้โดยสาร และผู้ใช้บริการสามารถนํารถยนต์เข้ามาจอดฟรี ระหว่างวันที่ 21-25 ต.ค.65 ได้ตั้งแต่เวลา 00.01 น. ของวันที่ 21 ตุลาคม 2565 ถึงเวลา 24.00 น. ของวันที่ 25 ต.ค.2565 รวม 5 วัน
น.ส.ทิพานัน กล่าวว่า พร้อมกันนี้ทาง ทสภ. ยังได้จัดรถชัตเติ้ลบัส สาย A วิ่งให้บริการรับ-ส่ง เพื่ออํานวยความสะดวกแก่ผู้โดยสาร ระหว่างลานจอดรถระยะยาวโซน C และอาคารผู้โดยสารทุกๆ 15 นาที ตลอด 24 ชั่วโมง โดยไม่เสียค่าใช้จ่ายอีกด้วย
“รัฐบาลจึงขอแจ้งข่าวสารมายังประชาชนอีกครั้ง เพื่อย้ําถึงการอํานวยความสะดวกและเข้าใจประชาชน ทั้งนี้พี่น้องประชาชนควรเผื่อเวลาในการเดินทางมายังสนามบินล่วงหน้า เพื่อให้การเดินทางเป็นไปตามแผนที่กําหนดของท่าน ที่สําคัญพล.อ.ประยุทธ์ จันทร์โอชา นายกรัฐมนตรี ได้เน้นย้ําให้ทุกภาคส่วนดูแลให้พี่น้องประชาชนให้เดินทางอย่างปลอดภัยในช่วงวันหยุดยาวนี้ด้วย”น.ส.ทิพานัน กล่าว
รัฐบาลไทย-ข่าวทำเนียบรัฐบาล-นายกรัฐมนตรีและภริยา เป็นประธานพิธีบำเพ็ญกุศลและทำบุญตักบาตร เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ ทำเนียบรัฐบาล
วันพฤหัสบดีที่ 13 ตุลาคม 2565
นายกรัฐมนตรีและภริยา เป็นประธานพิธีบําเพ็ญกุศลและทําบุญตักบาตร เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ ทําเนียบรัฐบาล
นายกรัฐมนตรีและภริยา เป็นประธานพิธีบําเพ็ญกุศลและทําบุญตักบาตร เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ณ ทําเนียบรัฐบาล
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรีเผยว่า วันนี้ (13 ตุลาคม 2565) เวลา 07.00 น. ณ ตึกสันติไมตรี ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นางนราพร จันทร์โอชา ภริยา เป็นประธานในพิธีบําเพ็ญกุศลและพิธีทําบุญตักบาตร เนื่องในวันคล้ายวันสวรรคตพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยมีคณะรัฐมนตรีและคู่สมรส ผู้บริหารหน่วยงานภาครัฐ ข้าราชการ และสื่อมวลชนเข้าร่วมพิธี
เมื่อนายกรัฐมนตรีและภริยาเดินทางถึงบริเวณตึกสันติไมตรี (หลังนอก) พระสงฆ์ในพิธี จํานวน 10 รูป ขึ้นนั่งอาสนะสงฆ์ นายกรัฐมนตรีจุดธูปเทียนบูชาพระรัตนตรัย จุดธูปเทียนเครื่องทองน้อยหน้าพระบรมฉายาลักษณ์ พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร เจ้าหน้าที่อาราธนาศีล พระสงฆ์ให้ศีลและเจริญพระพุทธมนต์ จากนั้น นายกรัฐมนตรีถวายผ้าไตรพระสงฆ์ จํานวน 10 รูป นายกรัฐมนตรีและภริยา พร้อมด้วยคณะรัฐมนตรี ถวายเครื่องไทยธรรม พระสงฆ์สดับปกรณ์ พระสงฆ์สวดอนุโมทนา นายกรัฐมนตรีกรวดน้ํารับพร แล้วกราบลาพระรัตนตรัย และถวายความเคารพหน้าพระบรมฉายาลักษณ์พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร
ต่อจากนั้น นายกรัฐมนตรีและภริยา นําผู้ร่วมงานใส่บาตรพระสงฆ์ ณ บริเวณด้านหน้าตึกไทยคู่ฟ้าและตึกสันติไมตรี เป็นอันเสร็จพิธี
รัฐบาลไทย-ข่าวทำเนียบรัฐบาล-รมว.พม. ย้ำศูนย์ช่วยเหลือสังคมตำบล ดูแลทุกคนจากพึ่งพาสู่พอเพียงและยั่งยืน โดยไม่ทิ้งใครไว้ข้างหลัง
วันอังคารที่ 25 ตุลาคม 2565
รมว.พม. ย้ําศูนย์ช่วยเหลือสังคมตําบล ดูแลทุกคนจากพึ่งพาสู่พอเพียงและยั่งยืน โดยไม่ทิ้งใครไว้ข้างหลัง
รมว.พม. ย้ําศูนย์ช่วยเหลือสังคมตําบล ดูแลทุกคนจากพึ่งพาสู่พอเพียงและยั่งยืน โดยไม่ทิ้งใครไว้ข้างหลัง
เมื่อวันที่ 22 ต.ค. 65เวลา 14.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ลงพื้นที่จังหวัดพิษณุโลก เพื่อประชุมติดตามความก้าวหน้า รับฟังปัญหา อุปสรรค และให้คําแนะนํา เพื่อพัฒนาและเพิ่มประสิทธิภาพในการดําเนินงานของศูนย์ช่วยเหลือสังคมตําบลบ้านน้อยซุ้มขี้เหล็ก ณ ที่ทําการผู้ใหญ่บ้าน หมู่ที่ 8 ตําบลบ้านน้อยซุ้มขี้เหล็ก อําเภอเนินมะปราง จากนั้น เดินทางไปประชุมติดตามความก้าวหน้าในการดําเนินงานของศูนย์ช่วยเหลือสังคมตําบลไทรย้อย ณ เทศบาลตําบลไทรย้อย อําเภอเนินมะปราง โดยมีนายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยผู้บริหารกระทรวง พม. พัฒนาสังคมและความมั่นคงของมนุษย์จังหวัดพิษณุโลกพร้อมด้วยผู้แทนทีม One Home พม. ผู้บริหารหน่วยงานท้องถิ่น ผู้แทนภาคีเครือข่าย และอาสาสมัครพัฒนาสังคมและความมั่นคงของมนุษย์ (อพม.) ในพื้นที่ เข้าร่วมประชุม
นายจุติ กล่าวว่า กระทรวงมีความคิดในการจัดตั้งศูนย์ช่วยเหลือสังคมตําบลมาตั้งแต่ปี 2547 นับเป็นความคิดที่ก้าวหน้ามาก ซึ่งปัจจุบัน ปัญหาสังคมเปลี่ยนแปลงไปเร็วมาก และศูนย์ฯ จะช่วยแก้ปัญหาของพี่น้องประชาชนได้อย่างแท้จริง ด้วยแนวคิดของการพึ่งตนเองและการดูแลซึ่งกันและกัน เพราะรู้ถึงปัญหาของตัวเองมากที่สุด และจะได้รับการแก้ปัญหาทั้งหมด โดยพ่อบ้านระดับอําเภอ คือนายอําเภอ ถ้าการแก้ปัญหาเกินระดับอําเภอ ต้องไปขอความช่วยเหลือที่พ่อบ้านระดับจังหวัดคือ ผู้ว่าราชการจังหวัด แต่วันนี้ เรามีกระทรวง พม. คือ ศูนย์ช่วยเหลือสังคมตําบล ซึ่งมีหน้าที่ทําให้ทุกคนมีความสุขและมีคุณภาพชีวิตที่ดีขึ้น และที่สําคัญที่สุดคือ กระทรวง พม. จะไม่ทิ้งใครไว้ข้างหลัง ไม่ว่าจะยากจน ลําบาก เราจะต้องเข้ามาดูแลทุกคน จากการพึ่งพามาสู่ความพอเพียง และจากความพอเพียงมาสู่ความยั่งยืน เพราะกระทรวง พม. เป็นหน่วยงานราชการที่มีความยั่งยืนและมีความรับผิดชอบตามกฎหมาย
นายจุติ กล่าวเพิ่มเติมว่า ศูนย์ช่วยเหลือสังคมตําบลบ้านน้อยซุ้มขี้เหล็ก เป็นศูนย์กลางการบูรณาการดูแลช่วยเหลือพี่น้องประชาชนในพื้นที่ 12 หมู่บ้าน ซึ่งมีผู้สูงอายุ 1,575 คน คนพิการ 337 คน ผู้ป่วยติดเตียง 15 คน และครอบครัวเลี้ยงเดี่ยว 90 ครอบครัว ในขณะที่ ศูนย์ช่วยเหลือสังคมตําบลไทรย้อยให้การดูแลช่วยเหลือพี่น้องประชาชนในพื้นที่ 17 หมู่บ้าน ซึ่งมีผู้สูงอายุ 1,640 คน คนพิการ 299 คน ผู้ป่วยติดเตียง 16 คน และครอบครัวเลี้ยงเดี่ยว 67 ครอบครัว ทั้งนี้ ได้มีการหารือร่วมกันเพื่อแก้ปัญหาในพื้นที่ไม่ว่าจะเป็นปัญหาที่ดินไม่มีเอกสารสิทธิ์ หนี้สินครัวเรือน ยาเสพติด การว่างงาน ต้นทุนการผลิตการเกษตรที่สูง และสุขภาพในชุมชน โดยประชาชนมีความต้องการความช่วยเหลือในเรื่องเอกสารสิทธิ์ในที่ดินทํากิน การตั้งกองทุนฟื้นฟูเพื่อลดภาระหนี้สิน การลดต้นทุนในการผลิตการเกษตร การส่งเสริมด้านสุขภาพของคนทุกช่วงวัย และการแก้ไขปัญหายาเสพติดอย่างยั่งยืน
รัฐบาลไทย-ข่าวทำเนียบรัฐบาล-กรมการศาสนาจัดกิจกรรมถวายพระราชกุศล พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร น้อมสำนึกในพระมหากรุณาธิคุณอย่างหาที่สุดมิได้
วันศุกร์ที่ 14 ตุลาคม 2565
กรมการศาสนาจัดกิจกรรมถวายพระราชกุศล พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร น้อมสํานึกในพระมหากรุณาธิคุณอย่างหาที่สุดมิได้
กรมการศาสนาจัดกิจกรรมถวายพระราชกุศล พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร น้อมสํานึกในพระมหากรุณาธิคุณอย่างหาที่สุดมิได้
กรมการศาสนาจัดกิจกรรมถวายพระราชกุศลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตรน้อมสํานึกในพระมหากรุณาธิคุณอย่างหาที่สุดมิได้
วันพฤหัสบดีที่ 13 ตุลาคม 2565 เวลา 07.30 น.ดร.สุเมธ ตันติเวชกุล เลขาธิการมูลนิธิชัยพัฒนาเป็นประธานในพิธีทําบุญตักบาตร และพิธีสวดพระพุทธมนต์ถวายพระราชกุศล พระบาทสมเด็จพระบรมชนกาธิเบศรมหาภูมิพลอดุลยเดชมหาราช บรมนาถบพิตร พร้อมด้วนายอิทธิพล คุณปลื้ม รัฐมนตรีว่าการกระทรวงวัฒนธรรมนางยุพา ทวีวัฒนะกิจบวร ปลัดกระทรวงวัฒนธรรม ผู้บริหารกระทรวงวัฒนธรรม ข้าราชการ เจ้าหน้าที่กรมการศาสนา และประชาชน เข้าร่วม ณ วัดพระราม 9 กาญจนาภิเษกเขตห้วยขวาง กรุงเทพมหานคร
นายอิทธิพล คุณปลื้ม กล่าวว่าเนื่องในโอกาสวันคล้ายวันสวรรคต 13 ตุลาคม กรมการศาสนา กระทรวงวัฒนธรรม ร่วมกับองค์การทางศาสนาพุทธ ศาสนาอิสลาม ศาสนาคริสต์ ศาสนาพราหมณ์-ฮินดู ศาสนาซิกข์ และองค์กรเครือข่าย จัด“กิจกรรมถวายพระราชกุศล พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร”ขึ้นทั้งในส่วนกลางและส่วนภูมิภาคทั่วประทศ โดยเชิญชวนผู้นําทางศาสนา หน่วยงานภาครัฐ ภาคเอกชน ตลอดจนพสกนิกรทุกหมู่เหล่า ร่วมกันบําเพ็ญกุศลถวายพระราชกุศลพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร โดยในส่วนกลางร่วมกับวัดพระราม 9กาญจนาภิเษก จัดพิธีทําบุญตักบาตร และพิธีสวดพระพุทธมนต์ถวายพระราชกุศล ณ วัดพระราม 9 กาญจนาภิเษกส่วนภูมิภาคร่วมกับสํานักงานวัฒนธรรมจังหวัดทุกจังหวัดทั่วประเทศ จัดกิจกรรมถวายพระราชกุศลฯ ตามความพร้อมและตามบริบทของแต่ละพื้นที่ ประกอบด้วย การทําบุญตักบาตรพระสงฆ์ การปฏิบัติธรรมถวายพระราชกุศลฯกิจกรรมจิตอาสาบําเพ็ญสาธารณประโยชน์ในมิติทางศาสนา การจัดนิทรรศการน้อมรําลึกในพระมหากรุณาธิคุณฯ ในมิติทางศาสนา และกิจกรรมเทิดทูนสถาบันพระมหากษัตริย์และพระบรมวงศานุวงศ์ในมิติทางศาสนา
นายอิทธิพล กล่าวต่อว่าการจัดกิจกรรมในครั้งนี้เป็นการแสดงออกถึงความจงรักภักดีและน้อมสํานึกในพระมหากรุณาธิคุณอย่างหาที่สุดมิได้ที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงปฏิบัติพระราชกรณียกิจนานัปการในการบําบัดทุกข์ บํารุงสุข เพื่อให้ประชาชนของพระองค์มีความอยู่ดีกินดี มีคุณภาพชีวิตที่ดีขึ้น อีกทั้งยังเป็นการส่งเสริมให้ศาสนิกชนทุกคนได้ร่วมรําลึกถึงพระบรมราโชวาทน้อมนํามาปรับใช้ในการดําเนินชีวิตประจําวัน มีจิตอาสาเสียสละมุ่งสู่ประโยชน์ส่วนรวม ช่วยเหลือกันและกัน อยู่ร่วมกันอย่างสามัคคี.
รัฐบาลไทย-ข่าวทำเนียบรัฐบาล-ก.แรงงาน จัดงานเชิดชูเกียรติสถานประกอบกิจการและสถานศึกษา  ที่มีระบบบริหารจัดการด้านแรงงานยอดเยี่ยม ประจำปี 2565 จังหวัดชลบุรี
วันเสาร์ที่ 1 ตุลาคม 2565
ก.แรงงาน จัดงานเชิดชูเกียรติสถานประกอบกิจการและสถานศึกษา  ที่มีระบบบริหารจัดการด้านแรงงานยอดเยี่ยม ประจําปี 2565 จังหวัดชลบุรี
กระทรวงแรงงานจัดพิธีมอบถ้วยรางวัลสถานประกอบกิจการและสถานศึกษาที่มีระบบบริหารจัดการด้านแรงงานยอดเยี่ยม ประจําปี 2565 จังหวัดชลบุรี เพื่อเชิดชูเกียรติสถานประกอบกิจการและสถานศึกษา
ที่มีการบริหารจัดการด้านแรงงานที่ดี
วันที่ 30 กันยายน 2565 นายสุชาติ ชมกลิ่น รัฐมนตรีว่าการกระทรวงแรงงาน ได้มอบหมายให้นายสุเทพ ชิตยวงษ์ เลขานุการรัฐมนตรีว่าการกระทรวงแรงงาน เป็นประธานในพิธีมอบรางวัลสถานประกอบกิจการและสถานศึกษาที่มีระบบบริหารจัดการด้านแรงงานยอดเยี่ยม ประจําปี 2565 จังหวัดชลบุรี ณ ศาลาประชาคมเทศบาลเมืองบ้านสวน อําเภอเมืองชลบุรี จังหวัดชลบุรี โดยนายสุเทพฯ กล่าวว่า กระทรวงแรงงานภายใต้การนําของท่านรัฐมนตรีว่าการกระทรวงแรงงานได้ให้ความสําคัญในการเพิ่มขีดความสามารถในการแข่งขันและการพัฒนาอย่างยั่งยืนด้านแรงงาน โดยต้องอยู่บนพื้นฐานของหลักสิทธิมนุษยชนและความเสมอภาคเท่าเทียมกัน สอดคล้องตามหลักมาตรฐานแรงงานสากล ซึ่งท่านได้มอบหมายให้กรมสวัสดิการและคุ้มครองแรงงาน ส่งเสริมและสนับสนุนให้สถานประกอบกิจการมีระบบบริหารจัดการแรงงานที่สอดคล้องตามข้อกฎหมายและมาตรฐานสากล เพื่อมุ่งสู่ความสําเร็จในการคุ้มครองสิทธิและพัฒนาคุณภาพชีวิตแรงงาน ทั้งในด้านสิทธิประโยชน์จากการจ้างงาน การแรงงานสัมพันธ์ที่ดีระหว่างนายจ้างและลูกจ้าง การจัดสวัสดิการที่เหมาะสม และความปลอดภัยในการทํางาน ซึ่งเป็นกลไกที่สําคัญในการสร้างการมีส่วนร่วมภายในองค์กรเพื่อการอยู่ร่วมกันอย่างมีความสุข ส่งผลต่อการขับเคลื่อนความสําเร็จในการพัฒนาเศรษฐกิจและสังคมของประเทศ โดยการจัดพิธีมอบรางวัลสถานประกอบกิจการและสถานศึกษาในครั้งนี้ มีวัตถุประสงค์เพื่อประกาศเกียรติคุณและยกย่องเชิดชูเกียรติสถานประกอบกิจการและสถานศึกษาที่มีระบบบริหารจัดการด้านแรงงานที่ดีและมีความรับผิดชอบต่อสังคม สามารถเป็นต้นแบบให้กับสถานประกอบกิจการและสถานศึกษาอื่น ๆ นําไปใช้เป็นแบบอย่างในการพัฒนาองค์กรให้ดียิ่งขึ้นต่อไป
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวว่า พิธีมอบรางวัลเกียรติยศให้แก่สถานประกอบกิจการและสถานศึกษาที่มีการบริหารจัดการด้านแรงงานที่ดีในแต่ละด้าน ประกอบด้วย รางวัลสถานประกอบกิจการดีเด่นด้านแรงงานสัมพันธ์และสวัสดิการแรงงาน จํานวน 116 รางวัล รางวัลมาตรฐานการป้องกันและแก้ไขปัญหายาเสพติดในสถานประกอบกิจการ จํานวน 48 รางวัล รางวัลโรงงานสีขาว จํานวน 36 รางวัล รางวัลสถานประกอบกิจการร่วมใจคืนคนดีสู่สังคม 1 รางวัล รางวัลสถานประกอบกิจการต้นแบบดีเด่นด้านความปลอดภัย อาชีวอนามัย และสภาพแวดล้อมในการทํางาน ระดับประเทศ จํานวน 78 รางวัล รางวัลสถานประกอบกิจการที่ธํารงรักษาระบบมาตรฐานแรงงานไทย จํานวน 2 รางวัล รางวัลสถานประกอบกิจการต้นแบบดีเด่นด้านความปลอดภัย อาชีวอนามัย และสภาพแวดล้อมในการทํางาน ระดับจังหวัด จํานวน 13 รางวัล รางวัลหน่วยงานความปลอดภัย คณะกรรมการความปลอดภัย เจ้าหน้าที่ความปลอดภัยในการทํางานวิชาชีพ ดีเด่น จํานวน 6 รางวัล และรางวัลสถานศึกษาปลอดภัย จํานวน 11 รางวัล รวมทั้งสิ้น 311 รางวัล ทั้งนี้ หากสถานประกอบกิจการหรือสถานศึกษาใดสนใจเข้าร่วมกิจกรรมข้างต้น สามารถขอรายละเอียดเพิ่มเติมได้ที่ สํานักงานสวัสดิการและคุ้มครองแรงงานจังหวัดทุกจังหวัด หรือสํานักงานสวัสดิการและคุ้มครองแรงงานกรุงเทพมหานครทุกพื้นที่ หรือโทรสายด่วน 1506 กด 3 หรือ 1546
รัฐบาลไทย-ข่าวทำเนียบรัฐบาล-กรมการขนส่งทางราง นำคณะกรรมาธิการวิสามัญพิจารณาร่าง พ.ร.บ. การขนส่งทางราง พ.ศ. .... เข้าดูงานโครงการรถไฟฟ้าสายสีชมพู
วันอังคารที่ 30 สิงหาคม 2565
กรมการขนส่งทางราง นําคณะกรรมาธิการวิสามัญพิจารณาร่าง พ.ร.บ. การขนส่งทางราง พ.ศ. .... เข้าดูงานโครงการรถไฟฟ้าสายสีชมพู
.....
วันนี้ (30 สิงหาคม 2565) คณะกรรมาธิการวิสามัญพิจารณาร่างพระราชบัญญัติการขนส่งทางราง พศ. .... สภาผู้แทนราษฎร นําโดยนายศุภชัย ใจสมุทร ในฐานะประธาน และนายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม ในฐานะเลขานุการ พร้อมด้วยเจ้าหน้าที่กรมการขนส่งทางราง เข้าศึกษาดูงานโครงการรถไฟฟ้าสายสีชมพู (ช่วงแคราย - มีนบุรี) เพื่อประกอบการพิจารณาร่างพระราชบัญญัติการขนส่งทางราง พ.ศ. .... โดยรับฟังการบรรยายสรุปภาพรวมโครงการ ณ ศูนย์ซ่อมบํารุงรถไฟฟ้ามีนบุรี ของการรถไฟฟ้าขนส่งมวลชนแห่งประเทศไทย (รฟม.) พร้อมทั้งร่วมทดสอบการเดินรถไฟฟ้า monorail สายสีชมพู สถานีมีนบุรี (PK30) ถึงสถานีตลาดมีนบุรี (PK29) เพื่อดูงานระบบควบคุมการเดินรถและระบบความปลอดภัย
ทั้งนี้ การดูงานดังกล่าว เพื่อเป็นข้อมูลหนึ่งในการนําไปใช้ประกอบการพิจารณาบทบัญญัติแห่งร่างพระราชบัญญัติการขนส่งทางราง พ.ศ. .... ที่มีหลักการสําคัญในการให้กรมการขนส่งทางรางเป็นหน่วยงานกํากับดูแลการประกอบกิจการขนส่งทางราง ทั้งในด้านมาตรฐานความปลอดภัย มาตรฐานการให้บริการ มาตรฐานการประกอบกิจการ มาตรฐานผู้ประจําหน้าที่ มาตรฐานรถขนส่งทางราง การกําหนดเขตระบบรถขนส่งทางรางและเขตปลอดภัยระบบรถขนส่งทางราง และการกําหนดเขตก่อสร้างระบบรถขนส่งทางราง หากภายหน้าร่างพระราชบัญญัติการขนส่งทางรางนี้มีผลใช้บังคับแล้ว หน่วยงานทั้งภาครัฐและเอกชนที่มีหน้าที่ในการประกอบกิจการขนส่งทางราง จะต้องปฏิบัติตามมาตรฐานด้านต่าง ๆ ที่กล่าวมา ซึ่งจะออกเป็นกฎหมายลําดับรองต่อไป
รัฐบาลไทย-ข่าวทำเนียบรัฐบาล-ดีอีเอส ร่วมกิจกรรมรณรงค์ “ไทยพร้อม APEC พร้อม” ไทยเป็นเจ้าภาพเอเปค
วันพุธที่ 14 กันยายน 2565
ดีอีเอส ร่วมกิจกรรมรณรงค์ “ไทยพร้อม APEC พร้อม” ไทยเป็นเจ้าภาพเอเปค
ดีอีเอส ร่วมกิจกรรมรณรงค์ “ไทยพร้อม APEC พร้อม” ไทยเป็นเจ้าภาพเอเปค
เมื่อวันที่ 14 กันยายน 2565 นางสาวกัลยา ชินาธิวร รักษาราชการในตําแหน่งที่ปรึกษาด้านต่างประเทศ ได้รับมอบหมายจากปลัดกระทรวงดิจิทัลเพื่อเศรษฐกิจและสังคม เข้าร่วมพิธีเปิดกิจกรรมรณรงค์ “ไทยพร้อม APEC พร้อม” ณ โรงแรมคอนราด กรุงเทพฯ ซึ่งจัดขึ้นโดยกรมประชาสัมพันธ์ โดยมีรัฐมนตรีประจําสํานักนายกรัฐมนตรี (นายอนุชา นาคาศัย) เป็นประธานในพิธีเปิด เพื่อดําเนินการเผยแพร่ประชาสัมพันธ์การเป็นเจ้าภาพเอเปคของไทย ปี พ.ศ. 2565 เพื่อสร้างการรับรู้และการมีส่วนร่วมให้คนไทยตื่นตัวต่อการเป็นเจ้าภาพการประชุมเอเปคที่จะเกิดขึ้น พร้อมนี้ กระทรวงดิจิทัลเพื่อเศรษฐกิจและสังคมได้ร่วมจัดแสดงนิทรรศการ เพื่อเผยแพร่ความสําเร็จของการเป็นเจ้าภาพจัดการประชุมคณะทํางานเอเปคด้านโทรคมนาคมและสารสนเทศ ครั้งที่ 64 (The 64th APEC Telecommunications and Information Working Group: APEC TELWG 64) และการประชุมที่เกี่ยวข้อง เมื่อวันที่ 9 – 14 พฤษภาคม 2565 ณ โรงแรมแชงกรี – ลา กรุงเทพฯ และผ่านระบบการประชุมทางไกล ซึ่งไทยได้เน้นย้ําความมุ่งมั่นในการส่งเสริมการเปลี่ยนผ่านไปสู่เศรษฐกิจและสังคมดิจิทัล โดยได้ให้ความสําคัญ 3 ประเด็น ผ่านการจัดกิจกรรมการประชุมโต๊ะกลม (Roundtable) ประกอบด้วย (1) การสร้างกําลังคนดิจิทัลยุค Next Normal (2) การแลกเปลี่ยนประสบการณ์ด้านเทคโนโลยีโทรคมนาคมใหม่ ๆ เพื่อลดข้อจํากัดในการพัฒนาสังคมดิจิทัลในอนาคต และ (3) การสร้างเศรษฐกิจดิจิทัลที่มั่นคงและน่าเชื่อถือ
************************
รัฐบาลไทย-ข่าวทำเนียบรัฐบาล-นายกฯ เตือนประชาชน ระวังอันตรายจากฝนตกหนักและฝนที่ตกสะสม อาจทำให้เกิดน้ำท่วมฉับพลันและน้ำป่าไหลหลาก ช่วง 14-15 ต.ค นี้
วันพฤหัสบดีที่ 13 ตุลาคม 2565
นายกฯ เตือนประชาชน ระวังอันตรายจากฝนตกหนักและฝนที่ตกสะสม อาจทําให้เกิดน้ําท่วมฉับพลันและน้ําป่าไหลหลาก ช่วง 14-15 ต.ค นี้
นายกฯ เตือนประชาชน ระวังอันตรายจากฝนตกหนักและฝนที่ตกสะสม อาจทําให้เกิดน้ําท่วมฉับพลันและน้ําป่าไหลหลาก ช่วง 14-15 ต.ค นี้
วันที่ 13 ตุลาคม 2565 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฎิบัติหน้าที่โฆษกประจําสํานักนายกรัฐมนตรี กล่าวถึง ประกาศกรมอุตุนิยมวิทยา"หย่อมความกดอากาศต่ํากําลังแรง" บริเวณหัวเกาะประเทศฟิลิปปินส์ มีแนวโน้มจะเคลื่อนตัวลงสู่ทะเลจีนใต้ตอนกลาง คาดว่าจะทวีกําลังแรงขึ้น และเคลื่อนเข้าใกล้ชายฝั่งประเทศเวียดนามตอนกลางในช่วงวันที่ 13-14 ต.ค. 65 ส่งผลทําให้ในช่วงวันที่ 14-15 ต.ค. 65 บริเวณภาคตะวันออกเฉียงเหนือ ภาคตะวันออก ภาคกลาง รวมทั้งกรุงเทพมหานครและปริมณฑล จะมีฝนเพิ่มขึ้น โดยมีฝนตกหนักบางแห่งในภาคตะวันออกเฉียงเหนือบริเวณจังหวัดมุกดาหาร กาฬสินธุ์ มหาสารคาม ร้อยเอ็ด ยโสธร อํานาจเจริญ สุรินทร์ ศรีสะเกษ และอุบลราชธานี
นายอนุชา ฯ กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอให้ประชาชนในบริเวณดังกล่าวระวังอันตรายจากฝนตกหนัก และฝนที่ตกสะสม ซึ่งอาจทําให้เกิดน้ําท่วมฉับพลันและน้ําป่าไหลหลากไว้ด้วย และขอให้ติดตามประกาศจากกรมอุตุนิยมวิทยา ซึ่งสามารถติดตามข้อมูลที่เว็บไซต์กรมอุตุนิยมวิทยา http://www.tmd.go.th หรือสายด่วนพยากรณ์อากาศ 1182 ได้ตลอด 24 ชั่วโมง
รัฐบาลไทย-ข่าวทำเนียบรัฐบาล-โครงการ “พาน้องกลับมาเรียน” ประสบความสำเร็จ พาเด็กกลับมาเรียนแล้วกว่า 2 แสนคน ตั้งเป้าพากลับครบ 100% ภายในปีนี้
วันเสาร์ที่ 3 กันยายน 2565
โครงการ “พาน้องกลับมาเรียน” ประสบความสําเร็จ พาเด็กกลับมาเรียนแล้วกว่า 2 แสนคน ตั้งเป้าพากลับครบ 100% ภายในปีนี้
.....
การส่งเสริมโอกาสความเสมอภาคและความเท่าเทียมทางการศึกษา เพื่อแก้ปัญหาเชิงรุกเด็กหลุดออกจากระบบ คืนโอกาส สร้างอนาคตให้เด็ก เป็นสิ่งที่รัฐบาลให้ความสําคัญ ซึ่งจากผลการดําเนินงานของกระทรวงศึกษาธิการ ในโครงการ “พาน้องกลับมาเรียน” ประสบความสําเร็จ เป็นที่น่าพอใจ โดยในช่วงเดือน พ.ย. 64 จากผลสํารวจพบว่า มีเด็กไทยตกหล่นที่หลุดออกจากระบบการศึกษามากถึง 238,707 คน
.
กระทรวงศึกษาธิการ จึงร่วมกับร่วมงานที่เกี่ยวข้อง ดําเนินโครงการฯ เพื่อนําเด็กที่ตกหล่นหลุดจากระบบการศึกษา ให้ได้มีโอกาสกลับเข้าสู่ระบบการศึกษาอีกครั้ง
.
ข้อมูลล่าสุด ผลการดําเนินงานเดือน ส.ค. 65 พากลับมาเรียนแล้ว 220,754 คน เหลือที่ตกหล่น 17,953 คน โดยเป็นกลุ่มคนปกติ 8,741 คน ผู้พิการในสังกัดสํานักงานคณะกรรมการการศึกษาขั้นพื้นฐาน (สพฐ.) 886 คน ผู้พิการในสังกัดสํานักงานส่งเสริมการศึกษานอกระบบและการศึกษาตามอัธยาศัย (กศน.) 8,326 คน ขณะเดียวกันได้ตั้งเป้าค้นหาเด็กที่หลุดจากระบบ กลับมาให้ได้ครบ 100% ในปี 2565 นี้
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-บริษัท ท่าอากาศยานไทย จำกัด (มหาชน) จัดโครงการ ทอท. จิตอาสาพิทักษ์ป่าชายเลน ประจำปี 2565
วันศุกร์ที่ 9 กันยายน 2565
บริษัท ท่าอากาศยานไทย จํากัด (มหาชน) จัดโครงการ ทอท. จิตอาสาพิทักษ์ป่าชายเลน ประจําปี 2565
...
บริษัท ท่าอากาศยานไทย จํากัด (มหาชน)จัดโครงการ ทอท. จิตอาสาพิทักษ์ป่าชายเลน ประจําปี 2565
บริษัท ท่าอากาศยานไทย จํากัด (มหาชน) (ทอท.) กระทรวงคมนาคม โดยนายกิตติพงศ์ กิตติขจร ผู้อํานวยการท่าอากาศยานสุวรรณภูมิ พร้อมด้วยนายวันชัย คงเกษม ผู้ว่าราชการจังหวัดสมุทรปราการ นําผู้บริหารและพนักงาน ทอท. ร่วมกันปลูกต้นโกงกาง จํานวน 9,999 ต้น เพื่อฟื้นฟูสภาพป่าชายเลนของประเทศไทย ป้องกันการกัดเซาะชายฝั่ง
อีกทั้งยังเป็นการรักษาระบบนิเวศ และอนุรักษ์สิ่งแวดล้อม ซึ่งเป็นไปตามยุทธศาสตร์การพัฒนาที่ยั่งยืนของ ทอท. ด้านการมีส่วนร่วมกับชุมชนและการอนุรักษ์ระบบนิเวศ เมื่อวันที่ 9 กันยายน 2565 ณ ศูนย์ศึกษาธรรมชาติกองทัพบก (บางปู) จังหวัดสมุทรปราการ โดยที่ผ่านมาตั้งแต่ปี 2557-2564 ต้นโกงกางที่ ทอท. ปลูกไว้มีการยืนต้นอยู่ในพื้นที่โครงการฯ รวมกว่า 70,000 ต้น รวมพื้นที่ 16 ไร่ สามารถดูดซับคาร์บอนไดออกไซด์ได้ถึง 3,991.31 ตันต่อปี
ทั้งนี้ ทอท. มุ่งดําเนินการกิจกรรมด้านความรับผิดชอบต่อสังคม ภายใต้แนวคิดการเป็นสนามบินที่เป็นพลเมืองที่ดีของสังคม และเป็นเพื่อนบ้านที่ดีของชุมชน (Corporate Citizenship Airport)
รัฐบาลไทย-ข่าวทำเนียบรัฐบาล-ข่าวสารการลงพื้นที่ตรวจราชการ จังหวัดอุบลราชธานี
วันอังคารที่ 4 ตุลาคม 2565
ข่าวสารการลงพื้นที่ตรวจราชการ จังหวัดอุบลราชธานี
วันที่ 4 ตุลาคม 2565
นายกรัฐมนตรีลงพื้นที่อุบลราชธานี ลุยน้ําท่วมให้กําลังใจผู้ประสบภัย ยืนยันรัฐบาลไม่ทอดทิ้งประชาชน กําชับส่วนราชการเร่งสํารวจความเสียหาย เตรียมจ่ายเงินเยียวยาให้เร็วที่สุด
รัฐบาลไทย-ข่าวทำเนียบรัฐบาล-รัฐมนตรีฯ สุริยะ สั่งการหน่วยงานกระทรวงอุตสาหกรรม ติดตามสถานการณ์ฝนตกหนัก เตรียมความพร้อมหากเกิดผลกระทบแก่ผู้ประกอบการ และประชาชนในพื้นที่ที่ประสบอุทกภัย
วันพุธที่ 31 สิงหาคม 2565
รัฐมนตรีฯ สุริยะ สั่งการหน่วยงานกระทรวงอุตสาหกรรม ติดตามสถานการณ์ฝนตกหนัก เตรียมความพร้อมหากเกิดผลกระทบแก่ผู้ประกอบการ และประชาชนในพื้นที่ที่ประสบอุทกภัย
รัฐมนตรีฯ สุริยะ สั่งการหน่วยงานกระทรวงอุตสาหกรรม ติดตามสถานการณ์ฝนตกหนัก เตรียมความพร้อมหากเกิดผลกระทบแก่ผู้ประกอบการ และประชาชนในพื้นที่ที่ประสบอุทกภัย
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ได้สั่งการให้ทุกหน่วยงานในกระทรวงอุตสาหกรรม ติดตามสถานการณ์ เตรียมมาตรการป้องกันน้ําท่วมผลกระทบความเสียหายที่อาจเกิดขึ้นแก่ผู้ประกอบการและประชาชนในพื้นที่ที่ประสบอุทกภัย โดยให้เข้าช่วยเหลือผู้ประกอบการที่ได้รับความเสียหาย รวมทั้งให้เตรียมมาตรการต่าง ๆ รองรับในทุกสถานการณ์ ทั้งในส่วนของอุตสาหกรรมจังหวัดที่กํากับดูแลสถานประกอบการอุตสาหกรรม การนิคมอุตสาหกรรมแห่งประเทศไทยที่ดูแลนิคมอุตสาหกรรมในนิคมฯ กรมโรงงานอุตสาหกรรมที่ดูแลเขตประกอบการอุตสาหกรรมทั่วประเทศ และรวมไปถึงธนาคารพัฒนาวิสาหกิจขนาดกลางและขนาดย่อมแห่งประเทศไทย กองทุนเอสเอ็มอีตามแนวประชารัฐ ให้ดูแลสินเชื่อผู้ประกอบการเอสเอ็มอีที่ได้รับผลกระทบจากน้ําท่วม
“กระทรวงอุตสาหกรรมมีความเป็นห่วงในเรื่องนี้อย่างมาก จึงได้สั่งการให้ทุกหน่วยงานของกระทรวง ติดตามสถานการณ์ใกล้ชิดเพื่อช่วยเหลือและหามาตรการเยียวยา โดยหากมีการประเมินความเสียหายได้แล้ว จะมีการหารือกับผู้บริหารกระทรวงอุตสาหกรรมเพื่อออกมาตรการช่วยเหลือและเยียวยาต่อไป ขณะเดียวกันก็สามารถแจ้งขอความช่วยเหลือมาได้ที่อุตสาหกรรมจังหวัดแต่ละจังหวัดได้ทันที” นายสุริยะ กล่าว
30 สิงหาคม 2565
รัฐบาลไทย-ข่าวทำเนียบรัฐบาล-รมว.กห. ย้ำหนุนเสริมสร้างภาคเอกชนแกร่ง เป็นฐานการผลิตใช้เอง ด้านอุตสาหกรรมป้องกันประเทศและความมั่นคงปลอดภัย
วันอังคารที่ 30 สิงหาคม 2565
รมว.กห. ย้ําหนุนเสริมสร้างภาคเอกชนแกร่ง เป็นฐานการผลิตใช้เอง ด้านอุตสาหกรรมป้องกันประเทศและความมั่นคงปลอดภัย
พล.อ.คงชีพ ตันตระวาณิชย์ โฆษก กห. เปิดเผยว่า 0930 พล.อ.ประยุทธ์ จันทร์โอชา นรม.และรมว.กห. ได้เป็นประธานในการเปิดงาน Defense & Security 2022 ซึ่งจัดขึ้น ณ ศุนย์แสดงสินค้าอิมแพค เมืองทองธานี ระหว่าง 29 ส.ค.- 1 ก.ย.65
โดยงานดังกล่าว เป็นการจัดแสดงเทคโนโลยีด้านอุตสาหกรรมป้องกันประเทศ เทคโนโลยีเพื่อความมั่นคง และการรักษาความปลอดภัย ซึ่งมีบริษัทต่างๆจากต่างประเทศ ร่วมแสดงผลงานวิจัยและผลิตภัณฑ์
หลังจากนั้น ได้เดินชมการจัดแสดงเทคโนโลยี งานวิจัยและพัฒนาในหน่วยงานสังกัด กห. และเยี่ยมชมเทคโนโลยีผลิตภัณฑ์ด้านความมั่นคง ปลอดภัยและการบรรเทาสาธารณภัยที่ผลิตของภาครัฐ ภาคเอกชนในประเทศและต่างประเทศ โดย พล.อ.ประยุทธ์’ ได้ชื่นชมภาคเอกชนไทย ถึงพัฒนาการและขีดความสามารถด้านอุตสาหกรรมป้องกันประเทศ พร้อมย้ําว่า กห.และรัฐบาล พร้อมสนับสนุนเสริมความแข็งแกร่งของภาคเอกชนภายในประเทศ ให้พร้อมเป็นฐานการผลิตอาวุธยุทโธปกรณ์ ผลิตภัณฑ์ด้านความมั่นคงปลอดภัย และการบรรเทาสาธารณภัย ให้กองทัพและประเทศในภูมิภาค(29 ส.ค.65)
รัฐบาลไทย-ข่าวทำเนียบรัฐบาล-กรมการขนส่งทางราง คว้ารางวัลหน่วยงานที่มีพัฒนาการสูงที่สุด ITA ภาครัฐ ปี 65
วันพฤหัสบดีที่ 3 พฤศจิกายน 2565
กรมการขนส่งทางราง คว้ารางวัลหน่วยงานที่มีพัฒนาการสูงที่สุด ITA ภาครัฐ ปี 65
ในส่วนราชการระดับกรม พร้อมรับโล่เกียรติยศจากนายกรัฐมนตรี
วันที่ 3 พฤศจิกายน 2565 นายพิเชฐ คุณาธรรมรักษ์ อธิบดีกรมการขนส่งทางราง กระทรวงคมนาคม รับโล่เกียรติยศ “รางวัลหน่วยงานที่มีพัฒนาการสูงที่สุด” ในส่วนราชการระดับกรม จากนายกรัฐมนตรี (พลเอกประยุทธ์ จันทร์โอชา) ในพิธีมอบรางวัลการประเมินคุณธรรมและความโปร่งใสในการดําเนินงานของหน่วยงานภาครัฐ ประจําปีงบประมาณ 2565 (ITA Awards 2022) จัดขึ้น ณ ห้องสีม่วง ตึกไทยคู่ฟ้าทําเนียบรัฐบาล
สํานักงาน ป.ป.ช. ได้มีประกาศรายชื่อหน่วยงานที่ได้รับรางวัลในการประเมินคุณธรรมและความโปร่งใสในการดําเนินการของหน่วยงานภาครัฐ (Integrity and Transparency Assessment : ITA) เมื่อวันที่ 8 สิงหาคม 2565 โดยทางกรมการขนส่งทางรางได้รับ “รางวัลหน่วยงานที่มีพัฒนาการสูงที่สุด” ในส่วนราชการระดับกรม ซึ่งรางวัลดังกล่าวถือเป็นรางวัลโล่เกียรติยศสําหรับหน่วยงานภาครัฐที่มีผลการประเมินคุณธรรมและความโปร่งใสในการดําเนินงานของหน่วยงานภาครัฐ ประจําปีงบประมาณ พ.ศ. 2565 มากขึ้นกว่าปีที่ผ่านมา ในส่วนของกรมการขนส่งทางรางนั้นมีผลคะแนนการประเมินเพิ่มสูงขึ้นจากปีก่อนหน้าขึ้นมาเป็นอันดับ 1 จาก 146 หน่วยงานระดับกรมในประเทศ
สําหรับผลการประเมินคุณธรรมและความโปร่งใสในการดําเนินงานของหน่วยงานภาครัฐ (ITA) ประจําปีงบประมาณ พ.ศ. 2565 ของกรมการขนส่งทางรางอยู่ในระดับที่ดี ตามยุทธศาสตร์ชาติด้านต่อต้านการทุจริตและประพฤติมิชอบ เพื่อให้หน่วยงานภาครัฐมีความโปร่งใส ปลอดการทุจริตและประพฤติมิชอบ โดยมีคะแนนอยู่ที่ 91.70 คะแนน มากขึ้นกว่าปี 2564 ซึ่งได้คะแนนอยู่ที่ 71.24 และเป็นหน่วยงานระดับกรมที่มีพัฒนาการสูงที่สุดในปี 2565 จนได้รับโล่เกียรติยศจากนายกรัฐมนตรี ซึ่งถือเป็นคะแนนในระดับเกรด A โดยคะแนนสูงเป็นอันดับ 3 ของจํานวน 8 หน่วยงานรัฐระดับกรมในสังกัดกระทรวงคมนาคม เป็นอันดับ 7 ของจํานวน 18 หน่วยงานรัฐระดับกรม รัฐวิสาหกิจและหน่วยงานอื่นของรัฐในสังกัดกระทรวงคมนาคม และเป็นอันดับ 73 ของจํานวน 146 หน่วยงานรัฐระดับกรมในประเทศ ทั้งนี้ กรมการขนส่งทางรางมีคะแนนการดําเนินการด้านการปฏิบัติหน้าที่และคุณภาพการดําเนินงานสูงที่สุด ส่วนสิ่งที่จะพัฒนาต่อไปคือการจัดทํามาตรฐานการปฏิบัติงาน และประชาสัมพันธ์แนวทางดังกล่าวให้บุคลากรในหน่วยงานถือปฏิบัติอย่างเคร่งครัดพร้อมทั้งกํากับ ดูแล และตรวจสอบการปฏิบัติงานอย่างชัดเจน เพื่อประเมินความเสี่ยงของการดําเนินงานหรือการปฏิบัติหน้าที่ที่อาจก่อให้เกิดการทุจริตและประพฤติมิชอบของบุคลากรอย่างต่อเนื่อง รวมถึงการสํารวจความพึงพอใจในการให้บริการ พร้อมทั้งแสดงผลเปรียบเทียบกับปีก่อนหน้า เพื่อให้เห็นถึงการปรับปรุง พัฒนาอย่างชัดเจน และเผยแพร่ให้ประชาชนรับทราบในรูปแบบต่าง ๆ เช่น แผ่นพับ อินโฟกราฟิก การประชาสัมพันธ์ผ่านสื่อ ออนไลน์ และ Social Media ต่าง ๆ กรมการขนส่งทางราง พร้อมจะปฏิบัติตามมาตรการส่งเสริมคุณธรรมและความโปร่งใส และปรับปรุงพัฒนาการดําเนินงานรวมถึงการให้บริการของหน่วยงานให้ดีขึ้นในอนาคต เพื่อเป็นหน่วยงานหนึ่งจากภาครัฐของประเทศไทยที่มีความโปร่งใส ปลอดการทุจริตและประพฤติมิชอบอย่างแท้จริง
รัฐบาลไทย-ข่าวทำเนียบรัฐบาล-ดีอีเอส หนุน สกมช. เร่งเครื่องพัฒนาบุคลากรด้านไซเบอร์ซีเคียวริตี้
วันศุกร์ที่ 30 กันยายน 2565
ดีอีเอส หนุน สกมช. เร่งเครื่องพัฒนาบุคลากรด้านไซเบอร์ซีเคียวริตี้
ดีอีเอส หนุน สกมช. เร่งเครื่องพัฒนาบุคลากรด้านไซเบอร์ซีเคียวริตี้
เมื่อวันที่ 28 กันยายน 2565 นายทศพล เพ็งส้ม ผู้ช่วยรัฐมนตรีประจํานายกรัฐมนตรีปฏิบัติหน้าที่ประจํากระทรวงดิจิทัลเพื่อเศรษฐกิจและสังคม ให้เกียรติเป็นประธานมอบโล่เชิดชูเกียรติแก่องค์กรดีเลิศ และองค์กรดีเด่นด้านทางด้านการพัฒนาบุคคลากรด้านความมั่นคงปลอดภัยไซเบอร์ โดยมีนางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม กล่าวปาฐกถาถึงความจําเป็นที่จะต้องพัฒนาบุคลากรด้านความมั่นคงปลอดภัยไซเบอร์และที่มาของโครงการ ฯ ณ ห้องจูปิเตอร์ โรงแรมมิราเคิล แกรนด์ คอนเวนชัน จัดงานโดยสํานักงานคณะกรรมการการรักษาความมั่นคงปลอดภัยไซเบอร์แห่งชาติ (สกมช.) เพื่อแถลงผลการเร่งรัดการพัฒนาบุคลากรด้านความมั่นคงปลอดภัยไซเบอร์ ปี 2565 ซึ่งมีผู้ผ่านการคัดเลือกเข้าอบรมกว่า 4,000 คน
นายทศพล เพ็งส้ม ได้กล่าวแสดงความชื่นชมและขอบคุณผู้บริหารหน่วยงานโครงสร้างพื้นฐานสําคัญทางสารสนเทศ (CII) และหน่วยงานอื่น ๆ ทั้งภาครัฐ และเอกชน ที่ให้การสนับสนุนและส่งเสริมบุคลากรด้านความมั่นคงปลอดภัยไซเบอร์ ในการเข้าร่วมรับการฝึกอบรมหลักสูตรด้านความมั่นคงปลอดภัยไซเบอร์ ทั้งในระดับพื้นฐาน เชี่ยวชาญ และผู้บริหาร เนื่องจากเป็นความจําเป็นหลักของหน่วยงาน ในการพัฒนาไปหน่วยงานสู่ยุคดิจิทัล รวมถึงการขับเคลื่อนภาพรวมของประเทศไทย ไปสู่ยุคไทยแลนด์ 4.0 ตามนโยบายของรัฐบาล
ด้านนางสาวอัจฉรินทร์ พัฒนพันธ์ชัย ได้กล่าวว่าในปัจจุบัน เศรฐกิจและสังคมของเรากาลังพัฒนาเข้าไปสู่โลกยุคดิจิทัลอย่างรวดเร็ว รวมถึงมีการพัฒนาด้านเทคโนโลยีสารสนเทศที่ทันสมัย เช่น เทคโนโลยี Blockchain หรือ เว็บ 3.0 เป็นต้น แต่ในทางกลับกันทั่วโลกยังขาดแคลนบุคลากรที่มีความรู้ความสามารถ ด้านความมั่นคงปลอดภัยไซเบอร์ ในการเป็นเสาหลักให้แก่องค์กรหรือประเทศชาติในการ ป้องกันภัยคุกคามทางไซเบอร์รูปแบบต่าง ๆ ซึ่งมิจฉาชีพหรือผู้ไม่ประสงค์ดีได้ฉวยโอกาส จากปัญหาของการขาดแคลนบุคลากรด้านความมั่นคงปลอดภัยไซเบอร์นี้ เข้ามาโจมตีสร้างความเสียหาย ซึ่งส่งผลกระทบต่อความสงบเรียบร้อยของสังคมและความมั่นคงทางเศรษฐกิจของประเทศทั่วโลก ดังนั้น จึงมีความจําเป็นต้องพัฒนาขีดความสามารถ รวมถึงความรู้และความเข้าใจ ของบุคลากรที่ปฏิบัติหน้าที่รับผิดชอบการรักษาความมั่นคงปลอดภัยระบบสารสนเทศของหน่วยงานต่าง ๆ
****************************